Priyanka Chopra voted 'Sexiest Asian Woman' in UK poll
సెక్సీయెస్ట్ ఏషియన్ ఉమన్‌గా ప్రియాంకా చోప్రా
బాలీవుడ్ నటి ప్రియాంకా చోప్రా బాలీవుడ్‌లోనే కాకుండా అంతర్జాతీయ స్థాయిలోనూ తన హవా చాటుకుంటోంది.
TNN | Updated:
Dec 10, 2015, 07:24PM IST
బాలీవుడ్ నటి ప్రియాంకా చోప్రా బాలీవుడ్‌లోనే కాకుండా అంతర్జాతీయ స్థాయిలోనూ తన హవా చాటుకుంటోంది. నటిగా బిజీగా వుంటూనే అవకాశం దొరికినప్పుడల్లా గాయనిగానూ తనని తాను నిరూపించుకుంటున్న ప్రియాంక చోప్రా గ్లామర్‌లోనూ తానే నెంబర్ 1 అని ప్రపంచానికి చాటుకుంటోంది. తాజాగా లండన్‌కి చెందిన ఈస్టెర్న్ ఐ అనే వీక్లీ న్యూస్ పేపర్ నిర్వహించిన ' పాపులర్ 50 సెక్సీయెస్ట్ ఏషియన్ ఉమెన్ పోల్ 'లో ప్రియాంకనే నెంబర్ 1గా నిలిచి సెక్సీయెస్ట్ ఏషియన్ ఉమన్ టైటిల్ సొంతం చేసుకుంది. సోషల్ మీడియా వేదికగా ఈస్టెర్న్ ఐ నిర్వహించిన ఈ పోలింగ్‌లో ప్రియాంకకి భారీ సంఖ్యలో ఫ్యాన్ ఫాలోయింగ్ కనిపించింది. ఆ ఫ్యాన్ ఫాలోయింగే ఆమెని సెక్సీయెస్ట్ ఏషియన్ ఉమన్‌ని చేసింది. అమెరికన్ టెలివిజన్ థ్రిల్లర్ క్వాంటికోతోపాటు తన మ్యూజిక్ ఆల్బమ్స్‌తో ప్రపంచవ్యాప్తంగా అభిమానులని సంపాదించుకుంది ప్రియాంకాచోప్రా. అందుకు నిదర్శనమే ఈ విజయం. ఎందుకంటే ఈ పోలింగ్‌లో ప్రియాంకాకి ఓటు వేసిన వారిలో ఆసియాకి చెందినవారికన్నా ఇతరులే ఎక్కువున్నారు. తన టాలెంట్‌తో ప్రపంచవ్యాప్తంగా అభిమానులని సంపాదించుకోవడం వల్లే ఆమెకి ఈ గెలుపు సాధ్యపడిందని ఈస్టెర్న్ ఐ వీక్లీ న్యూస్ పేపర్ ఎంటర్‌టైన్‌మెంట్ ఎడిటర్ అస్జద్ నజీర్ అభిప్రాయపడ్డారు. ఇదిలావుంటే తనకి ఓటు వేసిన అభిమానులందరికీ కృతజ్ఞతలు తెలిపిన ప్రియాంకా చోప్రా.. ఓ ఏడాదిపాటు 'సెక్సీయెస్ట్ ఏషియన్ ఉమన్' టైటిల్‌ని ఆస్వాదించొచ్చన్నమాట అంటూ ఆనందం వ్యక్తంచేసింది.